Skabelon til høringssvar

Udarbejdelse af kliniske retningslinjer sker typisk i en mindre persongruppe. For at sikre at andre/flere perspektiver tænkes ind i indholdet, anbefales det, at alle kliniske retningslinjer sendes til høring hos relevante parter, der har en aktie i eller besidder viden om de processer retningslinjen vedrører. På den måde højnes kvaliteten af retningslinjen.

Høringsparterne kan bl.a. udfordre udlægningen af evidensen, rette opmærksomhed mod eventuelle bias eller foreslå justeringer, der tydeliggør retningslinjens anbefalinger.

Den enkelte DMCG/retningslinjegruppe tager stilling til behov for høring og gennemfører selv denne. Nedenfor findes en skabelon med emner og områder, der kan sendes til høringsparterne mhp at strukturere det input, der efterlyses. Den enkelte DMCG/retningslinjegruppe bør i høringsmeddelelse angive tydeligt, hvilke områder der ønskes særlig feed back på (hvis relevant).

Med tanke for det store arbejde forfatterne bag den kliniske retningslinje har lagt i udarbejdelsen, bør kommentarerne fra de eksterne høringsparter, forfattes i et konstruktivt sprog og gerne med eksempler på mulige forbedringer.

For uddybende information henvises til vejledning "Høring" [Vejledning\_Høring (dmcg.dk)](https://www.dmcg.dk/siteassets/kliniske-retningslinjer---skabeloner-og-vejledninger/vejledninger/6_horing_kliniske-retningslinjer-kraft_v1.1_280421.pdf).

|  |  |  |
| --- | --- | --- |
| Høringssvar | | |
| Titel på den kliniske retningslinje: | | |
| Navn og mailadresse høringspart: | | |
| Habilitet/høringspart | | |
| Emne/område: | **Kommentar:** | |
| HabilitetsforholdEr du konsulent?Har du fået/får du støtte eller har tilknytning til en organisation/et firma, som den pågældende retningslinje har betydning for, eller som kan have betydning for anbefalingerne i den kliniske retningslinje? |  | |
| HøringspartRepræsenterer du dig selv eller en organisation?Hvis du repræsenterer en organisation, skriv da din stilling samt navn og mailadresse på den ansvarlige leder/bestyrelsesformand etc. for organisationen. |  | |
| Kommentarer til indhold | | |
| Emne/område: | **Side:** | **Kommentarer/eksempler:** | |
| Overordnede kommentarer/vurdering Opsummerende overordnet vurdering og kommentarer til retningslinjen. |  |  | |
| Fagligt indhold Fx vedr. relevans, diagnostik, behandling, patientgruppe etc.  Er der udeladt væsentlige forhold i det faglige indhold i den kliniske retningslinje?  Er der behov for justering af nogle anbefalinger og i så fald hvilke og hvorfor?  Ved mangler skal dette begrundes med kilder IKKE blot med: ”*jeg har erfaring for at….*” |  |  | |
| Forslag til supplerende litteratur Mangler der f.eks. væsentlige kilder, der vil kunne ændre anbefalingerne? Angiv reference og begrundelse.  (Eksemplerne skal begrundes i relevant litteratur og ikke angives ud fra egen erfaring). |  |  | |
| Metodisk indhold Er der forhold ved den anvendte metode (litteratursøgning, vurdering af de inkluderede studiers kvalitet, udvælgelse etc.), som er uklar, bør revideres eller lignende? |  |  | |
| Bilag og vejledninger Er der kommentarer til forhold der vedrører bilag (hvis de indgår i retningslinjen). |  |  | |
| Andre kommentarer | | | |